
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 31 

14 Ιανουάριου 2014 


ΑΠΟΦΑΣΕΙ Σ 

Αριθμ. οικ. 145026 

Σύσταση, διαχείριση και λειτουργία Εθνικού Μητρώου 
Σημείων Υδροληψίας (Ε.Μ.Σ.Υ.) από Επιφανειακά και 
Υπόγεια Υδατικά Συστήματα. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ - ΑΝΑΠΤΥΞΗΣ ΚΑΙ 
ΑΝΤΑΓΩΝΙΣΤΙΚΟΤΗΤΑΣ - ΠΕΡΙΒΑΛΛΟΝΤΟΣ, 
ΕΝΕΡΓΕΙΑΣ ΚΑΙ ΚΛΙΜΑΤΙΚΗΣ ΑΛΛΑΓΗΣ 

Έχοντας υπόψη: 

1. Τις διατάξεις του άρθρου 2 του Ν. 2077/1992 «Κύρωση 
Συνθήκης για την Ευρωπαϊκή Ένωση» (Α' 136) και τις δι¬ 
ατάξεις του άρθρου 2 (παράγραφος 1ζ) του Ν. 1338/1983 
«Εφαρμογή του Κοινοτικού Δικαίου» (Α' 34) όπως τρο¬ 
ποποιήθηκε με το άρθρο 6 του Ν. 1440/1986 «Συμμετοχή 
της Ελλάδας στο κεφάλαιο, στα αποθεματικά και στις 
προβλέψεις της Ευρωπαϊκής Τράπεζας Επενδύσεων κλ.π. 
(Α' 70) και του άρθρου 65 του Ν. 1892/1990 (101 Α'). 

2. Τις διατάξεις των άρθρων 4 (παράγραφος 1, περί¬ 
πτωση δ), 8,10 και 11 (παράγραφος 1) του Ν. 3199/2003 
«Προστασία και διαχείριση των υδάτων - Εναρμόνιση με 
την Οδηγία 2000/60/ΕΚ του Ευρωπαϊκού Κοινοβουλίου και 
του Συμβουλίου της 23ης Οκτωβρίου 2000» (Α' 280) όπως 
τροποποιήθηκε με το άρθρο 5 του Ν. 4117/2013 (Α' 29). 

3. Τις διατάξεις του Ν. 4042/2012 «Ποινική προστα¬ 
σία του περιβάλλοντος - Εναρμόνιση με την Οδηγία 
2008/99/ΕΚ - Πλαίσιο παραγωγής και διαχείρισης απο¬ 
βλήτων - Εναρμόνιση με την Οδηγία 2008/98/ΕΚ. Ρύθμι¬ 
ση θεμάτων Υπουργείου Περιβάλλοντος, Ενέργειας και 
Κλιματικής Αλλαγής» (Α' 24). 

4. Τις διατάξεις του άρθρου 4 της οδηγίας 2000/60/ 
ΕΚ του Ευρωπαϊκού Κοινοβουλίου και του Συμβουλίου 
της 23ης Οκτωβρίου 2000 (ΕΕΙ_ 327/22-12-2000). 

5. Τις διατάξεις των άρθρων 4 και 12 του Π.Δ. 51/2007 

«Καθορισμός μέτρων και διαδικασιών για την ολοκλη¬ 
ρωμένη προστασία και διαχείριση των υδάτων σε συμ¬ 
μόρφωση με τις διατάξεις της οδηγίας 2000/60/ΕΚ. 

του Συμβουλίου της 23ης Οκτωβρίου 2000» (Α' 54). 

6. Τις διατάξεις του Ν. 3882/2010 «Εθνική Υποδομή 

Γεωχωρικών Πληροφοριών-Εναρμόνιση με την Οδηγία 
2007/2/ΕΚ του Ευρωπαϊκού Κοινοβουλίου και του Συμ¬ 
βουλίου της 14ης Μαρτίου 2007 .και άλλες σχετικές 

διατάξεις» (Α' 166). 


7. Τις διατάξεις του Π.Δ. 148/2009 «Περιβαλλοντική 
ευθύνη για την πρόληψη και την αποκατάσταση των 
ζημιών στο περιβάλλον-Εναρμόνιση με την οδηγία 
2004/35/ΕΚ .... κ.λπ.» (Α' 190). 

8. Τις διατάξεις του άρθρου 90 του Κώδικα Νομοθεσί¬ 
ας για την Κυβέρνηση και τα Κυβερνητικά όργανα, όπως 
τέθηκε σε ισχύ με το άρθρο πρώτο του Π.Δ. 63/2005 
«Κωδικοποίηση της νομοθεσίας για την Κυβέρνηση και 
τα Κυβερνητικά όργανα» (Α' 98). 

9. Την υπ’ αριθμ. 43504/2005 κοινή υπουργική απόφαση 
«Κατηγορίες αδειών χρήσης υδάτων και εκτέλεσης έρ¬ 
γων αξιοποίησής τους, διαδικασία έκδοσης, περιεχόμενο 
και διάρκεια ισχύος αυτών» (Β' 1784). 

10. Την υπ’ αριθμ. 150559/2011 κοινή υπουργική απόφα¬ 
ση «Διαδικασίες, όροι και προϋποθέσεις για τη χορήγη¬ 
ση αδειών για υφιστάμενα δικαιώματα χρήσης νερού» 
(Β' 1440), όπως τροποποιήθηκε και ισχύει. 

11. Την υπ’ αριθμ. 322/2013 κοινή υπουργική απόφα¬ 
ση «Οργάνωση της Ειδικής Γραμματείας Υδάτων του 
Υπουργείου Περιβάλλοντος Ενέργειας και Κλιματικής 
Αλλαγής» (Β' 679). 

12. Την υπ’ αριθ. οικ. 706/2010 απόφαση της Εθνικής 
Επιτροπής Υδάτων «Καθορισμός των λεκανών απορ¬ 
ροής ποταμών της χώρας και ορισμού των αρμόδιων 
Περιφερειών για τη διαχείριση και προστασία τους» (Β' 
1383), όπως τροποποιήθηκε και ισχύει. 

13. Τις διατάξεις του άρθρου 6 του Π.Δ. 189/2009 
«Καθορισμός και ανακατανομή των αρμοδιοτήτων των 
Υπουργείων» ( Α' 221). 

14. Τις διατάξεις του άρθρου 2 (παρ. 4) του Π.Δ. 24/2010 
«Ανακαθορισμός των αρμοδιοτήτων των Υπουργείων 
και τροποποίηση του Π.Δ. 189/2009» (Α' 56). 

15. Τ ις διατάξεις του άρθρου 1 του Π.Δ. 85/2012 «Ιδρυση 
και μετονομασία Υπουργείων, μεταφορά και κατάργηση 
υπηρεσιών» (Α' 141), όπως αυτό ισχύει. 

16. Την υπ’ αριθμ. Υ.46/2012 απόφαση του Πρωθυ¬ 
πουργού «Καθορισμός Αρμοδιοτήτων του Αναπληρωτή 
Υπουργού Περιβάλλοντος, Ενέργειας και Κλιματικής 
Αλλαγής, Σταύρου Καλαφάτη» (Β' 2101), όπως τροπο¬ 
ποιήθηκε και ισχύει. 

17. Το Π.Δ. 86/2012 «Διορισμός Υπουργών, Αναπληρω¬ 
τών Υπουργών και Υφυπουργών» (Α' 141). 

18. Το Π.Δ. 119/2013 «Διορισμός Αντιπροέδρου της 
Κυβέρνησης, Υπουργών Αναπληρωτών Υπουργών και 
Υφυπουργών» (Α' 153). 

19. Την υπ’ αριθμ. Υ. 305/2013 (Β' 1628) απόφαση του 
Πρωθυπουργού «Ανάθεση αρμοδιοτήτων στον Αναπλη¬ 
ρωτή Υπουργό Λεωνίδα Γρηγοράκο», όπως ισχύει. 

20. Το γεγονός ότι από τις διατάξεις αυτής της από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

ΚΕΦΑΛΑΙΟ Α' 

ΓΕΝΙΚΕΣ ΔΙΑΤΑΞΕΙΣ 

Αρθρο 1 

Σύσταση Μητρώου Σημείων Υδροληψίας - Σκοπός 

1. Συστήνεται στην Ειδική Γραμματεία Υδάτων του 
Υπουργείου Π.Ε.Κ.Α, Μητρώο Σημείων Υδροληψίας με 
την ονομασία «Εθνικό Μητρώο Σημείων Υδροληψίας 
(Ε.Μ.Σ.Υ.)», για τη συνολική εγγραφή των σημείων υδρο¬ 
ληψίας και των απολήψιμων ποσοτήτων ύδατος από τα 
επιφανειακά και υπόγεια υδατικά συστήματα της χώρας. 

2. Το Ε.Μ.Σ.Υ. αποτελεί επιχειρησιακό εργαλείο για 
την τεκμηρίωση και αξιολόγηση των αναγκών ζήτη¬ 
σης νερού σε επίπεδο λεκάνης απορροής ποταμού, με 
σκοπό την κατάλληλη και αξιόπιστη διαμόρφωση των 
Προγραμμάτων Μέτρων, στο πλαίσιο κατάρτισης και 
εφαρμογής των Σχεδίων Διαχείρισης Λεκανών Απορρο¬ 
ής Ποταμών, ώστε να επιτυγχάνονται οι περιβαλλοντικοί 
στόχοι που προβλέπονται στο άρθρο 4 του Π.Δ. 51/2007. 

3. Το μητρώο περιλαμβάνει τόσο τα ενεργά σημεία υδρο¬ 
ληψίας όσο και τα ανενεργό δηλαδή αυτά που δεν χρησιμο¬ 
ποιούνται αλλά οι ιδιοκτήτες τους επιθυμούν να τα διατη¬ 
ρούν για ενδεχόμενη μελλοντική χρήση ή ως διακοσμητικά 
στοιχεία, όπως παλιά πέτρινα πηγάδια σε αυλές σπιτιών. 

Αρθρο 2 

Εγγραφές στο Ε.Μ.Σ.Υ. 

1. Στο Ε.Μ.Σ.Υ. εγγράφονται υποχρεωτικά όλα τα ση¬ 
μεία υδροληψίας από επιφανειακά και υπόγεια ύδατα 
και ειδικότερα: 

α) Νέα σημεία υδροληψίας στα οποία χορηγείται 
άδεια χρήσης νερού μετά την έναρξη ισχύος της πα¬ 
ρούσας απόφασης. 

β) Σημεία υδροληψίας για τα οποία κατά την έναρξη 
ισχύος της παρούσας απόφασης έχουν υποβληθεί στις 
αρμόδιες υπηρεσίες αιτήσεις για χορήγηση ή ανανέωση 
άδειας χρήσης νερού, σύμφωνα με τις εκάστοτε κείμε¬ 
νες σχετικές διατάξεις. 

γ) Υφιστάμενα σημεία υδροληψίας, τα οποία αδειο- 
δοτήθηκαν για πρώτη φορά μετά την 20-12-2005, ανε¬ 
ξαρτήτως εάν η άδεια χρήσης νερού είναι σε ισχύ ή όχι 
και δεν εμπίπτουν στην περίπτωση (β). 

δ) Υφιστάμενα σημεία υδροληψίας, τα οποία αδειο- 
δοτήθηκαν για πρώτη φορά πριν την 20-12-2005, ανε¬ 
ξαρτήτως εάν η άδεια χρήσης νερού είναι σε ισχύ ή όχι 
και δεν εμπίπτουν στην περίπτωση (β). 

ε) Όλα εν γένει τα υφιστάμενα σημεία υδροληψίας 
ενεργά ή ανενεργό που δεν υπάγονται στις ανωτέρω 
περιπτώσεις. 

2.1. Για τα σημεία υδροληψίας των περιπτώσεων (α), 
(β) και (γ) της παραγράφου 1, η εγγραφή γίνεται από 
τις Διευθύνσεις Υδάτων των Αποκεντρωμένων Διοική¬ 
σεων, σύμφωνα με το άρθρο 5 με τη συνδρομή, όπου 
απαιτείται, της Ειδικής Γραμματείας Υδάτων. 

2.2. Γ ια τα σημεία υδροληψίας των περιπτώσεων (δ) 
και (ε) της παραγράφου 1, όλοι οι ιδιοκτήτες ή/και χρή¬ 
στες σημείων υδροληψίας υποχρεούνται, μέχρι την 15η 


Μάίου 2014, να υποβάλουν αίτηση για την εγγραφή τους 
στο Ε.Μ.Σ.Υ., σύμφωνα με τη διαδικασία που προβλέπε- 
ται στο άρθρο 6. 

Αρθρο 3 

Διάρθρωση του Ε.Μ.Σ.Υ. 

1. Το Ε.Μ.Σ.Υ. είναι ηλεκτρονικό μητρώο, το οποίο ανα¬ 
πτύσσεται και τηρείται στην Ειδική Γραμματεία Υδάτων 
του Υ.Π.Ε.Κ.Α., με τη μορφή συστήματος βάσης γεωχω- 
ρικών δεδομένων και υπηρεσιών που περιλαμβάνονται 
στο πεδίο εφαρμογής του Ν. 3882/2010 (Α' 166). 

2. Το σύστημα βάσης γεωχωρικών δεδομένων και 
υπηρεσιών του Ε.Μ.Σ.Υ. οργανώνεται σύμφωνα με τους 
όρους και τις απαιτήσεις του Ν. 3882/2010 και αποτε- 
λείται τουλάχιστον από: 

α) το Γενικό Ευρετήριο σημείων υδροληψίας, στο 
οποίο καταχωρίζονται τα ονόματα ή οι επωνυμίες των 
χρηστών των νερών και τα στοιχεία που ορίζουν τα 
σημεία υδροληψίας, 

β) τον Ηλεκτρονικό Φάκελο, στον οποίο καταχωρίζο¬ 
νται και αρχειοθετούνται οι άδειες χρήσης νερού, οι αι¬ 
τήσεις χορήγησης αδειών χρήσης καθώς και οι αιτήσεις 
εγγραφής στο Ε.Μ.Σ.Υ. που προβλέπονται στο άρθρο 6. 

γ) τον Ψηφιακό Χάρτη, στον οποίο αποτυπώνονται οι 
συντεταγμένες των σημείων υδροληψίας ανά λεκάνη 
απορροής. 

3. Το Ε.Μ.Σ.Υ. τροφοδοτείται από τις Διευθύνσεις Υδάτων 
των Αποκεντρωμένων Διοικήσεων που συνδέονται υπο¬ 
χρεωτικά με το σύστημα βάσης γεωχωρικών δεδομένων. 

4. Το Ε.Μ.Σ.Υ. εντάσσεται στην Εθνική Υποδομή Γεω¬ 
χωρικών Πληροφοριών, σύμφωνα με τις προβλέψεις του 
άρθρου 23 του Ν. 3882/2010. 

5. Για την επίτευξη των σκοπών του Ε.Μ.Σ.Υ., σύμφω¬ 
να με το άρθρο 1, μπορεί με κανονιστικές πράξεις του 
Υπουργού Π.Ε.Κ.Α. και του κατά περίπτωση αρμόδιου 
Υπουργού, να διασφαλίζεται η διασύνδεσή του με άλλα 
ειδικά μητρώα και δημόσια αρχεία. 

6. Το Ε.Μ.Σ.Υ. τίθεται σε λειτουργία με Διαπιστωτική 
Πράξη του Υπουργού Π.Ε.Κ.Α. Με την ίδια ή άλλη Δια- 
πιστωτική Πράξη μπορεί να διασυνδέεται το Ε.Μ.Σ.Υ. με 
άλλες βάσεις δεδομένων που λειτουργούν στο Υ.Π.Ε.Κ.Α. 
ή/και στους εποπτευόμενους φορείς. 

Άρθρο 4 

Αρμόδιες αρχές για την ανάπτυξη 
και λειτουργία του Ε.Μ.Σ.Υ. 

1. Η Διεύθυνση Προστασίας και Διαχείρισης Υδάτινου 
Περιβάλλοντος της Ειδικής Γ ραμματείας Υδάτων ανα¬ 
πτύσσει, συντονίζει και εποπτεύει τη λειτουργία του 
Ε.Μ.Σ.Υ., σε συνεργασία με τις Διευθύνσεις Υδάτων των 
Αποκεντρωμένων Διοικήσεων της χώρας και ειδικότερα: 
α) η ανωτέρω Διεύθυνση της Ε.Γ.Υ. έχει την ευθύνη: 
(αα) για την οργάνωση και εποπτεία των βάσεων δε¬ 
δομένων που απαρτίζουν το Ε.Μ.Σ.Υ., 

(αβ) για το συντονισμό του έργου των Διευθύνσεων 
Υδάτων των Αποκεντρωμένων Διοικήσεων και την ομοι¬ 
όμορφη εφαρμογή των διατάξεων της παρούσας με την 
έκδοση, όπου απαιτείται, σχετικών εγκυκλίων 
β) η ανωτέρω Διεύθυνση της Ε.Γ.Υ. μεριμνά: 

(βα) για την κανονική, διαρκή και ασφαλή λειτουργία 
του λειτουργικού συστήματος, του δικτύου, του εξοπλι¬ 
σμού και του λογισμικού εν γένει που εξυπηρετούν τη 
βάση δεδομένων, 

(ββ) για τη διαρκή προσβασιμότητα της βάσης δε¬ 
δομένων, 

(βγ) για τη συνολική επίβλεψη του διαδικτυακού τόπου 
του Ε.Μ.Σ.Υ. 

2. Η διαχείριση του Ε.Μ.Σ.Υ. ανατίθεται στις Διευθύν¬ 
σεις Υδάτων των Αποκεντρωμένων Διοικήσεων, οι οποί¬ 
ες έχουν την ευθύνη για: 

α) την αρχική εγγραφή στο Ε.Μ.Σ.Υ., αυτεπαγγέλτως ή 
κατόπιν αιτήσεως για εγγραφή σύμφωνα με τα άρθρα 
5 και 6 αντίστοιχα και τη χορήγηση κωδικού Ε.Μ.Σ.Υ., 

β) την καταχώριση κάθε μεταγενέστερης μεταβολής 
ή τη διαγραφή υφιστάμενων εγγραφών και 

γ) τη χορήγηση πιστοποιητικών εγγραφής και μετα¬ 
βολών στο Ε.Μ.Σ.Υ. 

3. Η αρμόδια υπηρεσία για θέματα περιβάλλοντος του 
οικείου Ο.Τ.Α. Α' βαθμού, παραλαμβάνει τις αιτήσεις, 
διενεργεί τον τυπικό έλεγχο των αιτήσεων, όπως ειδι¬ 
κότερα προβλέπεται στην παράγραφο 3 του άρθρου 6. 

ΚΕΦΑΛΑΙΟ Β' 

ΔΙΑΔΙΚΑΣΙΑ ΕΓΓΡΑΦΗΣ - ΚΑΤΑΧΩΡΙΣΗΣ 
Άρθρο 5 

Αυτεπάγγελτες εγγραφές, διορθώσεις και μεταβολές 

1. Οι Διευθύνσεις Υδάτων των Αποκεντρωμένων Διοι¬ 
κήσεων προβαίνουν αυτεπαγγέλτως στην εγγραφή κάθε 
σημείου υδροληψίας που αναφέρεται στις περιπτώσεις 
(α), (β) και (γ) της παραγράφου 1 του άρθρου 2, καθώς 
και σε κάθε μετέπειτα μεταβολή ή διόρθωση των στοι¬ 
χείων της εν λόγω εγγραφής. 

2. Η εγγραφή και καταχώριση στο Ε.Μ.Σ.Υ. γίνεται με 
βάση τα στοιχεία των σχετικών αδειών και αιτήσεων 
που έχουν κατατεθεί στο πλαίσιο έκδοσης ή ανανέω¬ 
σης αδειών χρήσεων νερού σύμφωνα με τις εκάστοτε 
κείμενες σχετικές διατάξεις. 

3. Οι δημόσιες υπηρεσίες που είναι αρμόδιες για την 
έκδοση άδειας εκτέλεσης έργου υδροληψίας και άδειας 
λειτουργίας έργου ή δραστηριότητας που περιλαμβάνει 
και την απόληψη ύδατος από επιφανειακό ή υπόγειο 
υδατικό σύστημα, υποχρεούνται να αποστέλλουν στις 
αρμόδιες Διευθύνσεις Υδάτων των Αποκεντρωμένων 
Διοικήσεων τα αναγκαία στοιχεία των σημείων υδρο¬ 
ληψίας και τα ονόματα ή τις επωνυμίες των χρηστών 
για την καταχώρισή τους στο Ε.Μ.Σ.Υ. 

4. Προκειμένου για χρήση ιαματικών πηγών, όπως ορί¬ 
ζονται στον Ν. 3498/2006 (Α' 230), τα σχετικά στοιχεία 
μαζί με τα ονόματα των χρηστών αποστέλλονται από 
τον Εθνικό Οργανισμό Τουρισμού στις οικείες Δ/νσεις 
Υδάτων των Αποκεντρωμένων Διοικήσεων. 

5. Προκειμένου για υδροληψίες με σκοπό την εκμε¬ 
τάλλευση θερμότητας σύμφωνα με την υπ’ αριθμ. Υ.Α. 
Δ9Β,Δ/Φ166/οικ.13068/ΓΔΦΠ2488/2009 (Β' 1249), τα σχε¬ 
τικά στοιχεία μαζί με τα ονόματα των χρηστών απο- 
στέλλονται από τις αρμόδιες Διευθύνσεις Ανάπτυξης 
των Περκρερειών/Περκρερειακών Ενοτήτων, στις οικείες 
Διευθύνσεις Υδάτων των Αποκεντρωμένων Διοικήσεων. 

Αρθρο 6 

Αιτήματα για εγγραφές στο Ε.Μ.Σ.Υ. 

1. Για την εγγραφή των σημείων υδροληψίας από 
επιφανειακά και υπόγεια ύδατα που αναφέρονται στις 
περιπτώσεις (δ) και (ε) της παραγράφου 1 του άρθρου 
2 απαιτείται υποβολή αίτησης από τον ενδιαφερόμενο 
με τις ακόλουθες διακρίσεις: 


α) Προκειμένου για δημόσιο σημείο υδροληψίας, ή για ιδι¬ 
ωτικό σημείο υδροληψίας για ανάγκες που εξυπηρετούν την 
κοινή ωφέλεια, η αίτηση υποβάλλεται από τον αντίστοιχο 
δήμο ή άλλο δημόσιο φορέα για λογαριασμό των χρηστών. 

β) Σε περίπτωση ιδιωτικού σημείου υδροληψίας η 
αίτηση υποβάλλεται από το χρήστη (φυσικό ή νομικό 
πρόσωπο), με την ιδιότητά του ως φορέα εμπραγμά¬ 
του δικαιώματος (κυριότητα, επικαρπία ή δουλεία) ή 
ενοχικού δικαιώματος (μίσθωση, παραχώρηση χρήσης) 
ή άλλου δικαιώματος, στην έκταση όπου βρίσκεται το 
σημείο υδροληψίας. 

γ) Σε περίπτωση ιδιωτικού σημείου υδροληψίας, όπου 
έχουν δικαίωμα περισσότερα του ενός φυσικά ή νομικά 
πρόσωπα, υποβάλλεται κοινή αίτηση στην οποία ανα¬ 
γράφονται αναλυτικά τα στοιχεία των χρηστών και η 
απολήψιμη ποσότητα ύδατος, όπως επιμερίζεται στον 
καθένα. Σε περίπτωση αδυναμίας υποβολής κοινής αί¬ 
τησης, η αίτηση υποβάλλεται ατομικά συνοδευμένη από 
τα στοιχεία και των υπόλοιπων χρηστών. Σε περίπτωση 
που κάποιος από τους συνδικαιούχους δεν επιθυμεί τη 
χρήση νερού οφείλει να το δηλώσει εγγράφως στην 
αρμόδια για την εγγραφή υπηρεσία. 

δ) Υδροληψίες που χρησιμοποιούνται για την εκμετάλ¬ 
λευση θερμότητας με τη χρήση επιφανειακών ή υπό¬ 
γειων νερών, δηλώνονται από τους ιδιοκτήτες/χρήστες 
προκειμένου να εγγραφούν στο Ε.Μ.Σ.Υ. ακόμα και στην 
περίπτωση που επαναφέρεται το σύνολο των χρησιμο- 
ποιηθέντων νερών στην ίδια ποσότητα και ποιότητα, 
στον αρχικό αποδέκτη. 

ε) Η χρήση των ιαματικών πηγών δηλώνεται από τους 
χρήστες προκειμένου να εγγραφούν στο Ε.Μ.Σ.Υ. 

2. Η αίτηση συνοδεύεται από υπεύθυνη δήλωση του 
Ν. 1599/1986 του ενδιαφερομένου ως προς την ιδιότητά 
του ως δικαιούχου, σύμφωνα με την παράγραφο 1. Ο τύ¬ 
πος και το περιεχόμενο της αίτησης και της υπεύθυνης 
δήλωσης περιλαμβάνονται στο Παράρτημα I. 

3. Ο φάκελος με την αίτηση και την υπεύθυνη δήλω¬ 
ση, κατατίθεται στον Ο.Τ.Α. Α' Βαθμού όπου διοικητικά 
ανήκει το σημείο υδροληψίας, ο οποίος: 

α) Ασκεί τυπικό έλεγχο ως προς τη πληρότητας, σα¬ 
φήνειας και ακρίβειας των στοιχείων της αίτησης. 

β) Διαβιβάζει τον φάκελο, μέσα σε δέκα πέντε (15) 
εργάσιμες ημέρες από την παραλαβή του, στην οικεία 
Διεύθυνση Υδάτων της Αποκεντρωμένης Διοίκησης, που 
είναι αρμόδια για τη συγκεκριμένη λεκάνη απορροής 
ποταμού όπου υπάγεται το σημείο υδροληψίας, σύμ¬ 
φωνα με την υπ’ αριθμ. 706/2010 απόφαση της Εθνικής 
Επιτροπής Υδάτων που έχει εκδοθεί κατ’ εξουσιοδότηση 
της παραγράφου 3 του άρθρου 5 του Ν. 3199/2003. Στις 
περιπτώσεις συναρμοδιότητας Αποκεντρωμένων Διοική¬ 
σεων επί κοινής λεκάνης απορροής ποταμού, η αίτηση 
διαβιβάζεται στην Αποκεντρωμένη Διοίκηση στην οποία 
υπάγεται διοικητικά το σημείο υδροληψίας, η οποία 
έχει και την ευθύνη της εγγραφής στο Ε.Μ.Σ.Υ και της 
έκδοσης του σχετικού πιστοποιητικού εγγραφής. 

4. Μετά την παραλαβή της αίτησης, η αρμόδια υπη¬ 
ρεσία της Διεύθυνσης Υδάτων της οικείας Αποκεντρω¬ 
μένης Διοίκησης προβαίνει στις ακόλουθες ενέργειες: 

α) πρωτοκολλεί την αίτηση, 
β) την καταχωρίζει στο Ε.Μ.Σ.Υ. και 
β) εκδίδει το πιστοποιητικό εγγραφής. 

5. Με την εισαγωγή των στοιχείων της αίτησης στο 
Ε.Μ.Σ.Υ. και τη χορήγηση πιστοποιητικού εγγραφής, δι- 



234 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ασφαλίζεται για κάθε χρήστη του σημείου υδροληψίας 
η δυνατότητα συνέχισης της χρήσης μέχρι την αξιολό¬ 
γηση από την αδειοδοτούσα αρχή της δυνατότητας ή 
μη έκδοσης σχετικής άδειας χρήσης νερού. 

6. Μέχρι την 30η Σεπτεμβρίου 2014 ο ενδιαφερόμενος 
χρήστης κάθε ενεργού σημείου υδροληψίας, υποχρε- 
ούται να προβεί σε υποβολή αίτησης για τη χορήγηση 
ή ανανέωση της άδειας χρήσης νερού σύμφωνα με τις 
προβλέψεις της εκάστοτε κείμενης σχετικής νομοθε¬ 
σίας. Η έκδοση του πιστοποιητικού εγγραφής αποτελεί 
προϋπόθεση για την κίνηση της διαδικασίας αδειοδότη- 
σης και δεν δεσμεύει την αδειοδοτούσα αρχή ως προς 
τη χορήγηση ή μη της άδειας χρήσης νερού. 

Αρθρο 7 

Ολοκλήρωση εγγραφής - Διορθώσεις, μεταβολές 

1. Η αρχική εγγραφή στο Ε.Μ.Σ.Υ. ολοκληρώνεται με 
την καταχώριση στο Γενικό Ευρετήριο και στο Φάκελο 
των στοιχείων των σημείων υδροληψίας και την αυτό¬ 
ματη έκδοση του κωδικού εγγραφής στο Ε.Μ.Σ.Υ. 

2. Η αρχική εγγραφή και κάθε μεταγενέστερη κατα¬ 
χώριση θεωρείται ότι έχουν ολοκληρωθεί μόλις αποθη¬ 
κευτούν τα δεδομένα από τις Διευθύνσεις Υδάτων στο 
σύστημα βάσης δεδομένων του Ε.Μ.Σ.Υ., κατά τρόπο 
ώστε να μπορούν αυτά εφεξής να ανακαλούνται αναλ¬ 
λοίωτα και να αναγιγνώσκονται με τεχνικά μέσα. 

3. Κάθε εγγραφή στο Ε.Μ.Σ.Υ. υπόκειται σε διόρθωση 
εφόσον είναι εσφαλμένη και σε μεταβολή, εφόσον τα 
νομικά γεγονότα, τα έγγραφα και τα λοιπά στοιχεία 
που έχουν καταχωρισθεί μεταβλήθηκαν. 

4. Μετά την εγγραφή στο Ε.Μ.Σ.Υ., η αρμόδια Διεύ¬ 
θυνση Υδάτων της οικείας Αποκεντρωμένης Διοίκησης 
μεριμνά για την αποτύπωση του σημείου υδροληψίας 
σε ψηφιακό χάρτη κατάλληλης κλίμακας. 

5. Τυχόν μεταγενέστερες μεταβολές πραγματοποιού¬ 
νται με την καταχώριση των σχετικών πράξεων μετα¬ 
βολής στο Φάκελο. Σε περίπτωση που μεταβληθεί το 
όνομα ή η επωνυμία, η σχετική μεταβολή σημειώνεται 
και στο Γ ενικό Ευρετήριο. 

6. Η διόρθωση και η μεταβολή πραγματοποιούνται 
αυτεπάγγελτα από την αρμόδια Διεύθυνση Υδάτων 
της οικείας Αποκεντρωμένης Διοίκησης ή μετά από 
αίτηση που υποβάλλεται στην Υπηρεσία αυτή από το 
δικαιούχο ή τους καθολικούς διαδόχους του ή οποιον- 
δήποτε τρίτο νόμιμο εκπρόσωπό του. Η διόρθωση ή 
μεταβολή πραγματοποιείται μετά από έλεγχο της αί¬ 
τησης ως προς τη συνδρομή των προϋποθέσεων της 
παραγράφου 3. 

Αρθρο 8 

Υποχρεώσεις των κατόχων σημείων υδροληψίας 

1. Κάθε φυσικό ή νομικό πρόσωπο που είναι χρήστης 
σημείου υδροληψίας μέχρι την έκδοση ή την ανανέω¬ 
ση της προβλεπόμενης στις κείμενες διατάξεις άδειας 
χρήσης νερού, υποχρεούται να τηρεί τις ακόλουθες 
απαιτήσεις: 

α) Να διατηρεί τις εγκαταστάσεις χρήσης νερού σε 
κατάσταση τέτοια, ώστε να προλαμβάνεται ή αποφεύ¬ 
γεται κάθε απώλεια νερού και να επιδιορθώνει αμέσως 
κάθε βλάβη, ιδιαίτερα όταν αυτή επιφέρει απώλειες 
νερού. 


β) Να συμμορφώνεται με την ισχύουσα νομοθεσία 
που αφορά στην προστασία και διαχείριση των υδάτων. 

γ) Να προβαίνει στις απαραίτητες ενέργειες για την εξα¬ 
σφάλιση άδειας χρήσης νερού, καθώς και άλλων τυχόν 
εγκρίσεων που απαιτούνται από την κείμενη νομοθεσία 
για την εγκατάσταση και λειτουργία του συνολικού έργου. 

δ) Να παρέχει οποιαδήποτε διευκόλυνση στα αρμό¬ 
δια όργανα για τον έλεγχο της απολήψιμης ποσότητας 
νερού και των τεχνικών χαρακτηριστικών του σημείου 
υδροληψίας. 

2. Η μη τήρηση των ανωτέρω επισύρει τις κυρώσεις 
του Ν. 3199/2003, όπως ισχύει. 

ΚΕΦΑΛΑΙΟ Γ 
ΤΕΛΙΚΕΣ ΔΙΑΤΑΞΕΙΣ 

Αρθρο 9 

Υποχρεώσεις δημόσιων αρχών -Έννομες συνέπειες 

1. Δημόσιες αρχές και υπηρεσίες αρμόδιες για τη χο¬ 
ρήγηση των αδειών και εγκρίσεων που απαιτούνται από 
την κείμενη νομοθεσία για την πραγματοποίηση κάθε 
έργου ή δραστηριότητας στο ακίνητο που πραγματο¬ 
ποιείται ή πρόκειται να πραγματοποιηθεί υδροληψία, 
υποχρεούνται να ζητούν από τον ενδιαφερόμενο το 
πιστοποιητικό εγγραφής του σημείου υδροληψίας στο 
Ε.Μ.Σ.Υ. ως προϋπόθεση για την έκδοση των ανωτέρω 
πράξεων. 

2. Για τη σύνταξη κάθε συμβολαίου μεταβίβασης, 
δωρεάς, γονικής παροχής, αποδοχής κληρονομιάς ή 
σύστασης εμπραγμάτου δικαιώματος που αφορά στο 
ακίνητο που πραγματοποιείται υδροληψία, πρέπει να 
προσκομίζεται από τον ενδιαφερόμενο το πιστοποιη¬ 
τικό εγγραφής του εν λόγω σημείου υδροληψίας στο 
Ε.Μ.Σ.Υ. ή να αποτυπώνεται στο τοπογραφικό διάγραμμα 
που συνοδεύει το συμβόλαιο ο κωδικός εγγραφής στο 
Ε.Μ.Σ.Υ. 

3. Σε κάθε ιδιωτικό συμφωνητικό για μίσθωση ή κατά 
παραχώρηση χρήση του ακινήτου στο οποίο πραγμα¬ 
τοποιείται υδροληψία, πρέπει να αναγράφεται ρητά και 
ο κωδικός εγγραφής στο Ε.Μ.Σ.Υ. 

Αρθρο 10 

Κυρώσεις 

1. Με την επιφύλαξη επιβολής των κυρώσεων που 
προβλέπονται στο Ν. 3199/2001, όπως ισχύει, στους πα¬ 
ραβάτες των διατάξεων του άρθρου 6 της παρούσας 
επιβάλλεται από το Γενικό Γραμματέα της αρμόδιας 
Αποκεντρωμένης Διοίκησης πρόστιμο από 1.000 έως 
5.000 Ευρώ, ανάλογα με το μέγεθος της απολήψιμης 
ποσότητας ύδατος, τη βαρύτητα και τη συχνότητα της 
παράβασης. 

2. Η απόφαση επιβολής προστίμου υπόκειται σε προ¬ 
σφυγή ενώπιον του αρμόδιου διοικητικού πρωτοδικείου 
εντός προθεσμίας εξήντα (60) ημερών από την κοινο¬ 
ποίησή της. Γ ια το παραδεκτό της προσφυγής, κατα¬ 
βάλλεται στην αρμόδια Δ.Ο.Υ. ποσό ίσο με το 20% του 
εκάστοτε επιβαλλόμενου προστίμου. 

Αρθρο 11 
Παραρτήματα 

Προσαρτώνται και αποτελούν αναπόσπαστο μέρος 
της παρούσας απόφασης τα παραρτήματα I και II που 
ακολουθούν. 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


235 


ΠΑΡΑΡΤΗΜΑ I 


_ I. ΑΙΤΗΣΗ-ΔΗΛΩΣΗ ΕΓΓΡΑΦΗΣ ΣΗΜΕΙΟΥ ΥΔΡΟΛΗΨΙΑΣ _ 

(συμπληρώνεται από τον ιδιοκτήτη/χρήστη του σημείου υδροληψίας συνεπικουρούμενος από την 

Υπηρεσία υποδοχής της αίτησης) 

Α) Στοιχεία ιδιοκτήτη/ων-χρήστη/ών 

• Ονοματεπώνυμο*. 

• Α.Φ.Μ.* . 

• Α.Δ.Τ.* . 

• Δ/νση* . 

• Τηλέψωνο/α*. 

• Ιδιότητα (π.χ. ενοικιαστής, επικαρπωτής, κλπ)*. 

Β) Χωρικά Δεδομένα 

• Περιψέρεια/Περιψερειακή Ενότητα*. 

• Δήμος/Τοπική Κοινότητα*. 

• Τοπωνύμιο/Θέσης*. 

• Υδατικό Διαμέρισμα**. 

• Λεκάνη Απορροής**. 

Γ) Στοιχεία για τη χρήση (ύδρευση, άρδευση, βιομηχανική- ενεργειακή χρήση, χρήση για αναψυχή) 

• Έτος έναρξης χρήσης. 

• Έτος έναρξης χρήσης από τον αιτούντα*. 

• Είδος αρχικής χρήσης. 

• Είδος σημερινής χρήσης*. 

• Ετήσια απολήψιμη ποσότητα νερού (σε κ.μ.). 

• Αριθμός Παροχής ΔΕΗ (εάν υπάρχει)*. 

Δ) Τεχνικά χαρακτηριστικά ενεργού/ανενεργού σημείου υδροληψίας (διαγράφεται 
αναλόγως) 

• Είδος (γεώτρηση, πηγή, πηγάδι, κλπ)*. 

• Συντεταγμένες σε \Λ/(35 84 ή ΕΓΣΑ 87 *. 

• Βάθος γεώτρησης/πηγαδιού. 

• Διάμετρος Σωλήνωσης. 

• Υδρόμετρο (εάν υπάρχει σημειώνονται αριθμός και ένδειξη/ημερομηνία)*. 

• Ιπποδύναμη/ Βάθος τοποθέτησης αντλίας (εάν υπάρχει). 


• Αγωγοί μεταφοράς νερού (εάν υπάρχουν σημειώνεται ο αριθμός &το μήκος)* 


Ε) Σχόλια - παρατηρήσεις 


Ο/Η ΑΙΤΩΝ/ΟΥΣΑ 


(βεβαιώνεται αρμοδίως το γνήσιο της υπογραφής) 


* υποχρεωτικά πεδία 

** τα πεδία αυτά συμπληρώνονται από την υπηρεσία υποδοχής της αίτησης 

II. ΔΗΛΩΣΗ 


0/Η (επώνυμο-όνομα). 

του (όνομα πατρός) . 

κάτοχος του υπ'αριθμ. Δ.Α.Τ. 

με ημ/νία έκδοσης . 

εκδίδουσα αρχή. 

με Α.Φ.Μ. 

δηλώνω υπεύθυνα και γνωρίζοντας τις συνέπειες του ν. 1599/1986 για ψευδή δήλωση, ότι έχω 
έννομο συμφέρον για την καταγραφή του συγκεκριμένου σημείου υδροληψίας ως δικαιούχος 

χρήσης (.)* του δηλωθέντος ενεργού/ανενεργού** σημείου 

υδροληψίας. 


Ο/Η ΔΗΛΩΝ/ΟΥΣΑ 


(βεβαιώνεται αρμοδίως το γνήσιο της υπογραφής) 


* συμπληρώνεται αναλόγως (π.χ. κύριος, επικαρπωτής, δικαιούχος δουλείας, μισθωτής, κατά 
παραχώρηση χρήστης ή δικαιούχος δυνάμει άλλου δικαιώματος που αποδεικνύεται με έγγραφο ή 
βεβαίωση δημόσιας αρχής) 

** διαγράφεται αναλόγως 


ΗΜΕΡΟΜΗΝΙΑ ΥΠΟΒΟΛΗΣ ΑΙΤΗΣΗΣ-ΔΗΛΩΣΗΣ: 

ΠΑΡΑΡΤΗΜΑ II 

ΥΠΟΔΕΙΓΜΑ ΠΙΣΤΟΠΟΙΗΤΙΚΟΥ ΕΓΓΡΑΦΗΣ ΣΤΟ Ε.Μ.Σ.Υ. ΣΗΜΕΙΟΥ ΥΔΡΟΛΗΨΙΑΣ 



ΕΛΛΗΝΙΚΗ ΔΗΜΟΚΡΑΤΙΑ 

ΑΠΟΚΕΝΤΡΩΜΕΝΗ ΔΙΟΙΚΗΣΗ . 

ΓΕΝ. Δ/ΝΣΗ ΧΩΡ/ΚΗΣ & ΠΕΡ/ΝΤΙΚΗΣ ΠΟΛΙΤΙΚΗΣ 

Δ/ΝΣΗ ΥΔΑΤΩΝ . 

Ταχ. Δ/νση:. 

Πληροφορίες: . 

Τηλέφωνο: . 

Φαξ: . 


. / . / 

Αρ.Πρωτ.: . 


ΠΙΣΤΟΠΟΙΗΤΙΚΟ ΕΓΓΡΑΦΗΣ ΣΗΜΕΙΟΥ ΥΔΡΟΛΗΨΙΑΣ 

Ο/η . του . με Α.Δ.Τ. 

.με την ιδιότητα (συμπληρώνεται αναλόγως π.χ. ενοικιαστής, ιδιοκτήτης 

κ.λ.π.) . δήλωσε το ενεργό/ανενεργό σημείο υδροληψίας 

(διαγράφεται αναλόγως) μετά εξής χαρακτηριστικά: 

• Κωδικός Ε.Μ.Σ.Υ. 

• Συντεταγμένες σε \Α/05 84 ή ΕΓΣΑ 87. 

• Περιφέρεια/Περιφερειακή Ενότητα. 

• Δήμος/Τοπική Κοινότητα. 

• Τοπωνύμιο/Θέσης. 

• Υδατικό Διαμέρισμα. 

• Λεκάνη Απορροής . 

• Είδος σημερινής χρήσης. 

• Ετήσια απολήψιμη ποσότητα νερού (σε κ.μ.). 

• Ονοματεπώνυμα λοιπών ιδιοκτητών. 


Το παρόν που χορηγείται μετά από τη με αρ. πρωτ. αίτηση του 

ενδιαφερομένου: 

• Δεν κατοχυρώνει κανένα εμπράγματο δικαίωμα εις βάρος του δημοσίου ή τρίτων, δεν ενέχει 
την έννοια της άδειας χρήσης και δεν δεσμεύει το Δημόσιο για έκδοση άδειας χρήσης νερού. 

• Δεν απαλλάσσει τον ενδιαφερόμενο από την χορήγηση οποιοσδήποτε άλλης έγκρισης/άδειας 
κατά την ισχύουσα νομοθεσία. 


Ο Προϊστάμενος της Δ/νσης 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Άρθρο 12 
Έναρξη ισχύος 

Η ισχύς της παρούσας απόφασης αρχίζει από τη δημοσίευσή της στην Εφημερίδα της Κυβερνήσεως. 
Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 10 Ιανουάριου 2014 


ΟΙ ΥΠΟΥΡΓΟΙ 


ΕΣΩΤΕΡΙΚΩΝ 

ΙΩΑΝΝΗΣ ΜΙΧΕΛΑΚΗΣ 


ΑΝΑΠΤΥΞΗΣ ΚΑΙ 
ΑΝΤΑΓΩΝΙΣΤΙΚΟΤΗΤΑΣ 

ΚΩΝΣΤΑΝΤΙΝΟΣ ΧΑΤΖΗΔΑΚΗΣ 


ΑΝΑΠΛΗΡΩΤΗΣ ΥΠΟΥΡΓΟΣ ΕΣΩΤΕΡΙΚΩΝ 

ΛΕΩΝΙΔΑΣ ΓΡΗΓΟΡΑΚΟΣ 

ΑΝΑΠΛΗΡΩΤΗΣ ΥΠΟΥΡΓΟΣ ΠΕΡΙΒΑΛΛΟΝΤΟΣ 
ΕΝΕΡΓΕΙΑΣ ΚΑΙ ΚΛΙΜΑΤΙΚΗΣ ΑΛΛΑΓΗΣ 

ΣΤΑΥΡΟΣ ΚΑΛΑΦΑΤΗΣ 




ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 


0200031 1401 140008 













